Uutisissa: Lapsia siepataan, murhataan ja uhrataan saatanalle.
Yksi pastori yrittää poliisin kanssa pysäyttää verenvuodatuksen.
Ja: Iranin herätys. Maanalainen liike tuo valtavasti muslimeja Kristukselle.
Jotkut vaarantavat kaikkensa sen eteen.
Lisäksi: Traaginen ampumistapaus.
Vapaalla ollut poliisi tappoi ylistyksenjohtajan tämän kotona.
Mitä todella tapahtui?
Uskovien yhteisö etsii vastauksia.
KRISTILLISEN MAAILMAN UUTISET
Hei ja tervetuloa! Olen Wendy Griffith. George Thomas on juttumatkalla.
Aloitamme Afrikasta Ugandasta, jossa joka vuosi satoja lapsia -
siepataan ja murhataan osana kukoistavaa ihmisuhribisnestä.
Eräs kristitty pastori yrittää pysäyttää sitä viranomaisten kanssa.
Varoitamme, että seuraava raportti voi järkyttää.
George Thomas raportoi Ugandan pääkaupungista Kampalasta.
Hieman yli 02.00 aamulla -
tunnin ajomatkan päässä Kampalasta etelään.
Jahtaamme soluttautuneiden etsivien, aseistetun poliisin ja pastorin kanssa -
lasten sieppauksista ja tapoista syytettyä noitatohtoria.
Lapsiuhrin uskotaan tuovan rikkauksia ja suojelusta.
Pastori Peter johtaa etsintöjä. Hän johtaa kristillistä järjestöä, -
joka pyrkii lakkauttamaan lasten uhraamisen Ugandassa.
Hän kuvailee brutaalia rituaalia.
Useimmiten noita viiltää haavan lapsen niskaan ja valuttaa veren ulos.
Hän leikkaa sukuelimet tai muut elimet, joita henget pyytävät.
Se johtaa lapsen kuolemaan.
Muutaman tunnin päästä tappajan jäljet kylmenevät.
Pastori Peterin mukaan tapauksia ilmenee liki kuukausittain.
Hyvin harva jää henkiin. Suurin osa kuolee.
Minulla oli suuria toiveita ja unelmia Cliven suhteen.
Rachel Kaseggun kolmevuotias poika Clive katosi 2. kesäkuuta 2015 -
kotinsa takapihalta kesken leikkien.
Huomasimme katoamisen kymmenen maissa aamulla.
Tapasimme äidin päivänä, jona poliisi kertoi hänelle pojan kohtalosta.
En ollut ikinä kuullutkaan lasten uhraamisesta.
Etsivä Mafundo vei meidät lähistöllä paikkaan, josta Cliven ruumis löytyi.
Se oli kyykkyvessa täynnä ihmisulostetta.
Mafundo kertoo, että pääepäilty on rikas liikemiesnaapuri, -
joka oletetusti palkkasi kaksi miestä sieppaamaan ja silpomaan Cliven -
taatakseen "hyvää onnea" hotellihankkeelleen.
Etsivä Mafundo sanoo epäillyn maksaneen Clivestä 1 400 dollaria.
Minusta oli tosi kummallista, kuinka joku taikauskon vuoksi -
pystyy uhraamaan kolmevuotiaan lapsen.
Lapsiuhrit on Ugandassa niin vakava ja laaja ongelma, -
että maa on perustanut uhraamista ja ihmiskauppaa torjuvan erikoisyksikön.
Päätutkija Moses Binogan mukaan mestaamisen ohella on yleistä -
leikata irti lapsen kieli ja sekoittaa se yrtteihin taikavoimien takaamiseksi.
Kielellä halutaan hiljentää viholliset.
Mike Chibita on Ugandan ylin lainvalvontaviranomainen, -
käytännössä oikeusministeri.
Hän sanoo, että taikausko ja halu äkkirikastua -
vaikuttavat maan korkeisiin lapsiuhrilukuihin.
Yhteys on se, että noitatohtorit kertovat rikastumista havitteleville, -
että rikastuakseen täytyy uhrata ihmisverta.
Kaverukset Kanani Nankunda, George Mukisa ja Allan Ssembatya -
jäivät henkiin, mutta he kantavat fyysisiä ja emotionaalisia arpia.
Kolmikko selvisi uhrausrituaalista.
Pari vuotta sitten Kananin ja siskon, 7, kimppuun hyökättiin metsässä.
Noita yritti valuttaa verta Kananin niskasta. Siinä on pitkä arpi.
Pyörryin. Herättyäni löysin siskon kuolleena ja päättömänä.
Kaksi miestä hyökkäsi Allan Ssembatyan kimppuun koulumatkalla.
Yritin huutaa vanhempiani, mutta ääneni ei kantanut sinne asti.
Häntä pistettiin kaulaan ja hänen päätään viilleltiin. Hänet kastroitiin.
Allan oli koomassa kaksi kuukautta ihmepelastumisen jälkeen.
Äiti löysi George Mukisan verilammikosta.
Sukuelimet oli nirhattu tylsällä veitsellä.
Sukuelimet piti rekonstruoida kyynärvarren ihosta.
Pojat sanovat rohkaisevansa toisiaan katsomaan yli fyysisten haasteiden.
Jumala auttaa monin eri tavoin.
Rukoilemme, ettei kenellekään enää kävisi näin.
Pastori Peter huolehtii kolmikosta.
Kyampisi Childcare Ministries on Ugandan ainoa järjestö, -
joka tarjoaa uhreille pitkäkestoista taloudellista ja lääkinnällistä apua.
Haluamme, että henkiin jääneet lapset saavat tukea, -
pysyvät pystyssä sosiaalisesti, parantuvat vammoista -
ja toivuttuaan pystyvät jatkamaan elämäänsä.
Rachel Kasseggu sanoo, ettei hänen elämänsä palaudu enää ennalleen.
Hänellä on viesti miehille, jotka murhasivat hänen poikansa: -
Jeesuksen takia uskon uuteen mahdollisuuteen.
Soisin sen heille, sillä mikään ei tuo Clivea takaisin.
Tunnustakaa syntinne ja tulkaa Herran luo. Hän antaa anteeksi syntinne.
George Thomas, Kampala, Uganda.
Tulossa: Maan alla, vainottu ja peloton.
Opetuslapseusliike muuttaa Iranin kasvoja.
Onko olemassa suunnitelma? Miten sen löytää?
CBN esittelee: "Suunnitelma. Avaimet Jumalan tahdon ymmärtämiseen."
Mitä Jumala suunnittelee elämällesi?
Onko jokaiselle suunnitelma?
Pat Robertson opettaa, miten tuntea ja elää todeksi Jumalan suunnitelma.
Jumalan suunnitelma avautuu elämässäsi uskomattomalla tavalla.
Opetuksessa Pat kertoo Jumalan tahdon ymmärtämisen periaatteista, -
jotta saisit rauhan, huolenpidon, ilon ja tyytyväisyyden.
Kuulet todistuksia muilta, jotka elävät todeksi Jumalan tarkoituksia.
Jumala on uskollinen. Olimme kuuliaisia.
Elä Jumalan suunnittelemaa elämää.
Jumalan suunnitelma tuokoon sinulle siunausta, iloa, rauhaa ja onnea.
Tilaa englanninkielinen opetus puhelimitse tai verkkokaupasta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Iranissa muslimitaustaiset uskovat johtavat ihmisjoukkoja islamista -
Jeesuksen Kristuksen luo.
Tällä viikolla julkaistu "Lampaat susien joukossa 2" kuvaa Iranin herätystä.
Dokumentti kertoo nopeasti kasvavasta opetuslapseusliikkeestä, -
jolla ei ole kiinteistöjä eikä keskus- johtoa ja jota pääosin vetävät naiset.
Ensinnäkin Iranissa me tiedämme, mitä maata me palvelemme. Irania.
Jos jäämme kiinni, ensin meidät naisina raiskataan, -
sitten hakataan ja tapetaan.
Olemme tehneet päätöksen, että haluamme antaa ruumiimme uhrina.
Kun lähden aamulla kotoa, tiedän, etten ehkä palaa.
Olemme sopineet aviomieheni kanssa, että elämämme on tätä.
Jos kuljemme ovesta emmekä enää palaa, hyväksymme seuraukset.
Sen vuoksi Iranissa on herätys. Se on naisten liike.
Vaikuttavaa. Seuraamme liittyy nyt Dalton Thomas, -
"Lampaat susien keskellä 2" -dokumentin yksi tuottajista.
Sanoit, että liike on naisten vetämä. Kerropa siitä lisää.
Ensinnäkin Iranin seurakunta kasvaa valtavasti.
Kasvu on räjähdysmäistä. Tilastot ovat kiistattomat.
Myös tilastojen laatijat ovat huomanneet, -
että Iranin seurakunnan johtajista enemmistö on naisia.
Siihen on monia syitä.
Muista tekijöistä riippumaton tosiasia on yksinkertaisesti se, -
että julkisivun takana Iranissa on käynnissä jotain syvällistä.
Miten vaarallinen tilanne on ryhmää johtavalle naiselle, jos hän jää kiinni?
Dokumentti toteaa selvästi, että se on vaarallista.
Se on todella vaarallista.
Kuolemaa, vankeutta, kidutusta, raiskauksia -
evankelioinnista, opetuslapseutuk- sesta, seurakunnan istuttamisesta.
Iranissa on sanonta, että käännynnäiset pakenevat vainoa, -
opetuslapset kohtaavat sen ja kuolevat Herran vuoksi.
Heitä ei kiinnosta seurakunnan istutus tai käännyttäminen, -
vaan orgaaninen, nopeasti moninkertaistuva opetuslapseusliike, -
joka tekee jokaisesta uskovasta vastuunkantajan -
heti kun tämä tulee Jeesuksen luo Jeesuksen seuraajien kautta Iranissa.
Herätys leviää kulovalkean tavoin, sillä se kulkee naiselta naiselle.
Se on pääosin naisjohtoinen, sillä naiset saavat mukaan naisia.
Sitä ei voi hillitä. Kuten nainen kaivolla Joh. 4:ssä.
Hän kertoi Jeesuksesta kyläläisille, ja evankeliumi levisi kuin kulovalkea.
Miten iso liike on? Puhutaanko tuhansista tai kymmenistätuhansista?
Se on paljon sitä suurempi.
Millainen vaikutus liikkeellä on Iraniin maanlaajuisesti?
On olemassa kaksi Irania.
Iran, josta kuulee uutisissa. Hallinto, uutisotsikot.
Sitten on Iranin kansa.
Iranin kansan keskuudessa on Iranin maanalainen seurakunta.
Ja...
He rakastavat Israelia, Yhdysvaltoja ja länttä.
He vihaavat Iranin hallintoa, islamia ja radikaalia islamia.
He vihaavat johtajiensa sortoa.
Kun tutustuimme heihin, tajusimme, että todellisuus on aivan muuta -
kuin median välittämä kuva.
Vastauksena kysymykseesi, eräänä päivänä huomaamme, -
että niin kuin Kiina muuttui sadassa vuodessa -
tavoittamattomasta väestöjätistä maaksi, jossa on eniten kristittyjä, -
myös Iran, Afganistan ja muut maat ympärillä muuttuvat.
Lännessä herätään parin vuoden kuluttua siihen, -
että Jumalan toiminnan keskipiste ei ole länsi vaan pitkälti Lähi-itä, -
ja Iran johtaa keihäänkärkenä uutta, Messiasta seuraavaa sukupolvea.
Onko hallinto ryhtymässä toimiin uusia uskovia vastaan?
Totta kai. Siitä oli uutisissa hiljan. Asiaa pohdittiin sisäministeriössä.
Ahmadinejadin valtakaudesta asti hallinto yrittänyt keksiä keinoja -
liikkeen hillitsemiseksi. Iranin seurakunnalla ei ole keskusjohtoa, -
rakennuksia, verovähennysoikeutta, tilejä, kiinteistöjä eikä omaisuutta.
Sitä ei voi tappaa. Vaikka pidättäisi, tappaisi ja kiduttaisi ihmisiä, -
seurakunta vain kasvaa, sillä hallinto paljastaa todelliset kasvonsa.
Siten voi myös osoittaa, kuka Jeesus on, täyttämällä omassa ruumiissa sen,
mikä vielä puuttuu Kristuksen kärsimyksistä, kuten Paavali sanoi.
Iranin kansa näkee vainoissa tämän elementin.
Siksi uskovat siellä toivovat: Älkää rukoilko, että vainot loppuvat, -
vaan että vainojen kautta Herra tekisi Iranista -
tulevan uskovien sukupolven tiennäyttäjän maailmassa.
Se on syvällinen ajatus.
Kerropa "Lampaat susien keskellä" -dokumentistanne.
Mikä on sen tavoite? Miten sen voi katsoa?
Dokumentin voi katsoa ilmaiseksi.
Toivomme, että lännen uskovat luovat yhteyksiä Iranin uskoviin, -
ja heille avautuu, miten iranilaiset näkevät Jeesuksen -
ja miltä seurakunta näyttää, kun ei ole rakennuksia, keskusjohtoa,-
pankkitilejä ja muuta sellaista.
Lisäksi toivomme, että Iranin seurakunta voisi tuntea -
että maailmanlaajuinen Kristus-ruumis välittää heistä ja tukee heitä -
ja sanoo yhdessä heidän kanssaan: "Maranata, Herra, saavu jo."
Vielä Hän saapuukin.
Hyvä. "Lampaat susien keskellä".
Dalton Thomas, kiitos kaikesta, mitä teette.
Tulossa: Yhteisöä järkyttänyt tappo.
Vapaalla ollut poliisi ampui ylistysjohtajan.
Yhteisö vaatii nyt vastauksia.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Miten voit löytää Jumalan suunnitelman elämäsi varalle?
CBN esittelee: "Suunnitelma. Avaimet Jumalan tahdon ymmärtämiseen."
Aiheita: miten seurata Jumalan suunnitelmaa, -
tunnistaa Jumalan johdatus, -
vapautua hengellisestä sokeudesta ja nähdä Jumalan toimivan.
Jumala antaa tulevaisuuden ja toivon.
Tilaa englanninkielinen opetus puhelimitse tai verkkokaupasta.
Hei taas! Dallasilaisen ylistysjohtaja Botham Jeanin kuolemasta -
tulee pian kuluneeksi vuosi.
Vapaalla ollut poliisi ampui Jeanin tämän asunnossa.
Tapaus sai maanlaajuista huomiota uskonyhteisön sisällä ja ulkopuolella.
Amber Strong raportoi Jeanin seurakunnasta Texasista.
Hänen äänensä muisto kaikuu pyhätössä yhä.
Viimeinen pyhäkouluopetuksensa taululla koskemattomana.
Seurakuntalaiset sanovat, että johtipa Botham Jean ylistystä -
tai istuipa hän penkillä, hän ilmensi palvelemista ja tarkoitusta.
Botham oli hyvin karismaattinen nuori mies.
Kaikki rakastivat häntä.
26-vuotias kirjanpitäjä ja ylistysjohtaja kuoli kotonaan -
poliisivirkailija Amber Guygerin luotiin 6. syyskuuta 2018.
Guyger kertoo luulleensa asuntoa omakseen ja Jeania tunkeutujaksi.
Hei, täällä poliisivirkailija vapaalla. Lähettäkää ambulanssi.
Luulin tätä omaksi asunnokseni.
En uskonut sitä. Otin heti puhelimen käteeni.
"En usko. Soitan hänelle." Hän ei tietenkään vastannut.
Poliisin voimankäytöstä oli puhuttu paljon. Pastori Sammie Berry tiesi: -
edessä oli vaikea tehtävä lohduttaa seurakuntaa -
ja rohkaista oikeutta vaativaa kaupunkia.
Itse selitän itselleni ja käsittelen asiaa siten, -
että Jumalamme on suvereeni. Asiat ovat Hänen kädessään.
Bothamille tapahtui jotain todella pahaa.
Uskon, että siitä seuraa vielä paljon hyvääkin.
Osa hyvästä alkoi vaikealla keskustelulla, Barry sanoo.
Minun piti tavata valkoisia veljiäni -
seurakunnan ulkopuolella ilmapiirissä, jossa ei ollut uhkaa, -
jotta tutustuisimme toisiimme ja jotta he ymmärtäisivät, -
miksi näen Amerikan niin kuin sen näen.
Ja toisaalta jotta minä ymmärrän, miksi valkoinen jumalanpalvelija, -
veli tai kuka tahansa näkee Amerikan niin kuin hän näkee.
Jeanin kuolema käynnisti maanlaajuisen keskustelun -
rotujenvälisistä suhteista seurakunnassa ja yleisesti.
Hardingin yliopisto, jossa Jean johti aamuylistystä, -
ja entinen työnantaja perustivat kaksi hänen nimeään kantavaa stipendiä.
Myönnämme stipendit vuosittain.
Kerromme, että kunnioitamme näin Botham Jeanin muistoa.
Kerromme, että hän oli johtaja, hengellinen johtaja kampuksellamme.
Toisella puolella maailmaa Ghanassa on Jeanin nimeä kantava kaivo.
Jeanin ystävät ja sukulaiset vaativat yhä oikeutta -
ja levittävät rakkauden sanomaa.
Botham oli aivan erityislaatuinen nuori mies.
Historian kulku on muuttunut sen vuoksi, -
että menetimme hänet.
Muutos tuntuu täällä Dallasissa ja ympäri maailmaa.
Amber Strong, Dallas, Texas.
Huh. Jatkamme pian.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: Raketit, tuhopoltot ja salaiset hyökkäystunnelit -
uhkaavat Etelä-Israelin asukkaita. Ja mitä tapahtuu Galileanjärven alla?
Emily Jones toimittaa katsauksen Israelista.
Kiitos, Wendy. Tervetuloa Jerusalemiin -
Israelin ja Lähi-idän ajankohtaistapahtumien pariin.
Tuhansilla israelilaisilla Gazan rajalla on vain sekunteja aikaa -
juosta suojaan Hamasin ampuessa raketteja Israeliin.
Pelkästään tänä kesänä on ollut satoja raketti-iskuja.
Sen lisäksi aseelliset terroristit Gazasta etsivät jatkuvasti keinoja -
tunkeutua rajan yli Israeliin.
Kävimme Gazan rajalla jututtamassa israelilaisia, -
jotka sanovat rukoilevansa Jumalalta varjelusta ja rauhaa.
Rukoilen rauhan puolesta joka päivä yhä uudelleen.
Kaikkeuden Luoja, Aabrahamin, Iisakin ja Jaakobin Jumala -
kuulee rukouksemme eikä salli, että meidät ajetaan pois.
Hän suo meidän kukoistaa täällä.
Olemme naapureita, pidimme siitä tai emme.
Haluamme, että toivo, demokratia, tasa-arvo ja kunnioitus voittavat, -
ei pelko, viha ja erottelu.
Osa kristityistä uskoo, että Galileanjärven maanjäristyksillä -
on yhteys Raamatun profetioihin.
Asiantuntijat arvioivat, että liiallinen vedenpumppaus lähellä järveä -
aiheutti alueella vuosien 2013 ja 2018 maanjäristykset.
Järistykset olivat heikkoja. Jotkut kristityt yhdistävät ne lopunaikoihin.
Raamattu sanoo, että Jeesuksen paluun edellä tulee maanjäristyksiä.
Kristitty kirjailija, geologi Gaines Johnson kehottaa malttiin -
profetioiden tulkinnassa: Järistyksiä esiintyy päivittäin.
Määrä on pysynyt vakiona.
Israelilainen Save a Child’s Heart -järjestö -
ohitti hiljattain 5 000 sydänleikkauksen rajapyykin.
Järjestö toimii Afrikan, Etelä- Amerikan, Aasian ja Lähi-idän maissa.
Se leikkaa köyhiä lapsia, jotka todennäköisesti muuten kuolisivat.
Seurasimme Tansaniassa, -
kuinka israelilaislääkärit muuttavat elämää ja mielikuvia.
Israeliin liittyy kielteisiä mielikuvia.
Uutiset, joita sieltä kerrotaan, ovat pääosin huonoja.
Mielikuvat muuttuvat, kun perheen lapsi pääsee leikkaukseen.
Järjestö on auttanut lapsia yli 60 maassa.
Israelin lacrosse-joukkueen ele on saanut laajalti somehuomiota.
Israel voitti Kenian naisten mm-kisoissa Kanadassa.
Israelin pelaajat huomasivat pelin aikana, että jokin oli pielessä.
Kenian pelaajilla ei ollut nappulakenkiä.
Seuraavana päivänä Israel lahjoitti Kenian pelaajille uudet kengät.
Kenialaiset kiittivät israelilaisia halauksin ja hymyin.
Uusilla kengillään Kenia voitti sitten Belgian.
Hieno juttu! Samanlaisia uutisjuttuja näet Jerusalem Dateline -ohjelmasta.
Tässä kaikki tältä viikolta. Wendy, ole hyvä.
Kiitos, Emily.
Kiitos seurasta! Ensi viikkoon, näkemiin ja Jumalan siunausta.
Suomennos: Marianne Tenetz